Ramatoulie D. K. Sanneh

Brigedia-Jenerali Ramatoulie D. K. Sanneh MRG ni afisa wa Jeshi la Taifa la Gambia. Alijiunga na jeshi kama mwanachama wa kawaida (askari wa daraja la chini) kabla ya kupewa kamisheni na kuwa nahodha (Kapteni) mwezi Mei 2006. Sanneh aliteuliwa kuwa Mwanachama wa National Order of the Republic of The Gambia mwaka 2010 na alipandishwa cheo kuwa brigedia-jenerali mwezi Mei 2011. Alikuwa mwanamke wa kwanza kuwa jenerali wa jeshi la Gambia na tangu wakati huo amekuwa akifanya kazi ya kupunguza ukatili wa kijinsia nchini humo.

 Wasifu 
Ramatoulie D. K. Sanneh alijiunga na  Jeshi la Taifa la Gambia. Alipandishwa cheo kutoka ngazi ya afisa asiye na kamisheni (Afisa wa daraja la kati) ya koplo (Askari koplo) hadi afisa mwenye kamisheni katika cheo cha nahodha (Kapteni) mwezi Mei 2006.  

Mwezi Aprili 2008 alipandishwa cheo na  kuwa Afisa Meja na Rais wa Gambia Yahya Jammeh.  

Mnamo tarehe 7 Januari 2010 aliteuliwa kuwa Mwanachama wa National Order of the Republic of The Gambia (MRG) na Rais Jammeh; wakati huo alikuwa na cheo cha Afisa kanali .

Mwezi Mei 2011 Sanneh alipandishwa cheo kuwa brigedia-jenerali, na hivyo kuwa mwanamke wa kwanza kuwa jenerali wa jeshi la Gambia.  

Kupandishwa kwake cheo kulisifiwa katika vyombo vya habari vya ndani kama hatua muhimu katika historia ya Jeshi la Gambia na kama hatua kuelekea kuwawezesha wanawake. Sanneh alielezwa kuwa “ameonyesha dhamira na kujitolea kazini na kulitumikia jeshi lake kwa heshima, uaminifu na nidhamu ya hali ya juu”.

Tangu hapo Sanneh ameongoza kampeni dhidi ya ukatili wa kijinsia nchini Gambia, katika jukumu lake kama Mshauri Mkuu wa Afisa wa Masuala ya Kijinsia katika Jeshi la Gambia.  

Aliliahidi Jeshi la Gambia ,kushirikiana na Mtandao wa Kupambana na Ukatili wa Kijinsia na alibainisha kuwa jeshi limeanzisha ofisi za masuala ya kijinsia, katika kambi zake ili kutoa utaalamu kuhusu suala hilo.

 Marejeo 

Jamii: WikiGap JWK 2026